2004/575/ES: Rozhodnutie Rady z 29. aprila 2004 o uzavretí, v mene Európskeho spoločenstva, Protokolu k Barcelonskému dohovoru na ochranu Stredozemného mora proti znečisťovaniu, ktorý sa týka spolupráce pri predchádzaní znečisťovaniu loďami a v prípade núdzovej situácie pri boji proti znečisťovaniu Stredozemného mora



Úradný vestník L 261 , 06/08/2004 S. 0040 - 0040



Rozhodnutie Rady z 29. apríla 2004 o uzatvorení protokolu, ktorý sa týka spolupráce pri zabránení znečisťovania spôsobenému z odpadov z lodí a v prípadoch núdze v boji proti znečisťovaniu Stredozemného mora, k Barcelonskému dohovoru o ochrane Stredozemného mora proti znečisťovaniu, v mene Spoločenstva (2004/575/ES) RADA EURÓPSKEJ ÚNIE, so zreteľom na Zmluvu o založení Európskeho spoločenstva a najmä na jej článok 175 ods. 1, v spojitosti s jej článkom 300 ods. 2 prvou zarážkou a prvým pododsekom článku 300 ods. 3, so zreteľom na návrh Komisie, so zreteľom na stanovisko Európskeho parlamentu [1], keďže: (1) politika Európskeho spoločenstva pre životné prostredie smeruje k udržaniu a k ochrane životného prostredia, s cieľom podporiť zlepšenie jej kvality ako aj vytvoriť ochranné opatrenia na medzinárodnej úrovni na odstránenie regionálnych alebo celosvetových problémov životného prostredia; (2) Európske spoločenstvo je zmluvnou stranou dohovoru o ochrane Stredozemného mora proti znečisťovaniu (Barcelonský dohovor), schválený rozhodnutím 77/585/EHS [2], a po v roku1995 prijatých zmenách a doplnkoch, schválený rozhodnutím 1999/802/ES [3]. Spoločenstvo je tiež zmluvným partnerom štyroch protokolov k Barcelonskému dohovoru, vrátane protokolu o spolupráci pri boji proti znečisťovaniu Stredozemného mora naftou a ostatnými nebezpečnými látkami v prípadoch núdze, schváleného rozhodnutím 81/420/EHS [4]; (3) Komisia, v mene Spoločenstva a na základe 25. januára 2000 Radou ustanovenej smernice o rokovaniach sa zúčastnila rokovaní o Protokolu, ktorý sa týka spolupráce pri zabránení proti znečisťovaniu spôsobenému z odpadov z lodí a v prípadoch núdze v boji proti znečisťovaniu Stredozemného mora (dalej "Protokol"); (4) Spoločenstvo podpísalo protokol 25. januára 2002 na Malte; (5) Protokol aktualizuje legislatívne prostriedky Barcelonského dohovoru aj tým, že prihliada na spoluprácu pri zabránení proti značisťovaniu spôsobenému z odpadov lodí, vyvíja efektívnejšiu spoluprácu pri zdolávaní znečisťovacích udalostí, a podporuje vykonávanie uplatniteľných medzinárodných nariadení; (6) Protokol, bez dotknutia práva zmluvných strán, aby vo veci prijali relevantné opatrenia náležite s medzinárodným právom, obsahuje opatrenia, ktoré sú potrebné k tomu, aby v oblastiach, ktoré sú zahrnuté v protokole sa zabránilo hocijakému nedorozumeniu s platnou legislatívou Spoločenstva; (7) Spoločenstvo by malo podpísať protokol, ROZHODLA TAKTO: Článok 1 Protokol k Barcelonskému dohovoru o ochrane Stredozemného mora proti znečisťovaniu, ktorý sa týka spolupráce pri zabránení proti znečisťovaniu spôsobenému z odpadov z lodí a v prípadoch núdze v boji proti znečisťovaniu Stredozemného mora dalej "Protokol" sa shvaľuje v mene Spoločenstva; Text protokolu je pripojený k tomuto rozhodnutiu. Článok 2 Predseda Rady je oprávnený určiť osobu/y splnomocnenú/é na podpísanie schvaľovacej listiny protokolu v mene Európskeho spoločenstva a uloženie u Španielskej vlády v súlade s ustanoveniami článku 23 Protokolu. V Luxemburgu, 29. apríla 2004 Za Radu predseda M. McDowell [1] Stanovisko z 10. februára 2004 (doteraz neuverejnené v Úradnom vestníku). [2] Ú. v. ES L 240, 19.9.1977, s. 1. [3] Ú. v. ES L 322, 14.12.1999, s. 32. [4] Ú. v. ES L 162, 19.6.1981, s. 4. --------------------------------------------------